Rajnolds Pšezdzeckis

Rajolds Francišeks Felikss Pšezdzeckis (; 1884—1955) bija poļu diplomāts un vēsturnieks, Lašu muižas īpašnieks.

 Dzīvesgājums 
Dzimis 1884. gada 26. jūlijā Rokišķos kā jaunākais bērns grāfa Konstantija Pšezdzecka (1846—1897) un viņa sievas Elizabetes Izabelas, dzimušas Plāteres-Zībergas (1844—1907), ģimenē. Pēc tēva nāves 1897. gadā kļuva par Lašu muižas ar Šēderes, Vecgrīnvaldes un Jaungrīnvaldes muižām, kā arī par Pastavu muižas Baltkrievijā, Rokišķu, Salas un Kamaju muižu īpašnieku Lietuvā.

Dzīvoja Varšavā, no 1921. gada 15. jūlija strādāja Polijas Ārlietu ministrijā, no 1928. gada 15. septembra bija diplomātiskā protokola direktora vietnieks. 1936. gada 31. janvārī pensionējās.

Pēc Otrā pasaules kara sākuma viņš 1939. gadā devās bēgļu gaitās uz Zviedriju, kur septiņus gadus strādāja Stokholmas Karaliskajā bibliotēkā. 1947. gadā viņš devās uz Šveici pie sava brāļa Juzefa.

Miris 1955. gada 12. maijā Lozannā

Kategorija:1884. gadā dzimušie
Kategorija:1955. gadā mirušie
Kategorija:Polijas cilvēki